Рахат Қайысұлы Егембердиев

Рахат Қайысұлы Егембердиев 1964 жылы 26 желтоқсанда Алматы қаласында туған. Қазақ. Әкесі - Егембердиев Қайыс Егембердіұлы, зейнеткер, Талдықорған қаласындағы «Октябрь туы» облыстық газетінің редакторы болып жұмыс істеген. Анасы - Егембердиева Жамал Дәубетқызы, зейнеткер, Талдықорған қаласының Н. Островский атындағы ОМ мұғалімі болып жүмыс істеген. Алматы халық шаруашылық институтын (1989) экономист мамандығы бойынша; Қазақ спорт және туризм академиясын (2005) кикбоксинг жаттықтырушысы мамандығы бойынша бітірген. Қазақ, орыс және ағылшын (сөздіктің көмегімен) тілдерін біледі.
1983 жылдан - Кеңес Әскерінің қатарында қызметте.
1985 жылдан - Талдықорған тәжірибелік коммуналдық жабдық зауытының токарі. 1987 жылдан - Талдықорған қаласының қаржы бөлімі мен салық инспекциясының экономисі, аға инспекторы.
1990 жылдан бері - Талдықорған қалалық «Жекпе-жек» ОРБЖМ «Айдаһар» спорт кешенінің каратэ және кикбоксинг жаттықтырушысы. Жастар арасындағы Әлем біріншілігінің 2 мәрте чемпионы, Әлем кубогының иегері (2008) Егембердиева Мариямды; жастар арасындағы әлем чемпионы, Әлем кубогының иегері (2008) Егембердиева Камиланы тәрбиелеген.
ҚР кикбоксинг бойынша Еңбек сіңірген жаттықтырушысы (2004).

Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

Дереккөздер

Санат:Қазақстан жаттықтырушылары